|  |
| --- |
| **Konfidencialios informacijos ir jos**  **neatskleidimo sutartis**  ……, Klaipėda |
|  |
|  |
| **UAB „Ardynas“,** juridinio asmens kodas 133884372, registruota Gedimino g. 47, 44242 Kaunas (toliau vadinama - „Bendrovė“), atstovaujama; |
| Ir |
| **AB „KN Energies“**, Lietuvoje įregistruotos bendrovės, juridinio asmens kodas 110648893, registruotos buveinės adresas yra Burių g. 19, 92276 Klaipėda (toliau vadinama - **„KN“**), atstovaujama; |
| Bendrovė ir KN atskirai yra vadinamos „**Šalimi**“, o kartu – „**Šalimis**“. |
| * **KADANGI** Bendrovė įgyvendina P&ID schemų braižymo ir atnaujinimo paslaugų teikimą, o KN pagal šią sutartį pageidauja gauti P&ID schemų braižymo ir atnaujinimo paslaugas, KN teiks Bendrovei konfidencialią informaciją apie su minėtoms paslaugoms suteikti susijusią informaciją (toliau vadinama - **„Tikslas“**). |
| * **KADANGI** Šalys nori sudaryti šią Sutartį, siekdamos apibrėžti tai, kaip jos supranta informacijos, kurią, atsižvelgiant į Tikslą, KN gali pateikti Bendrovei, konfidencialumą. * **siekdamos, kad** konfidenciali informacija būtų saugoma ir nepatektų išorės šalims, o taip pat Šalių darbuotojams ar atstovams, kurie nėra įgalioti susipažinti su šia konfidencialia informacija. Išorės šalys yra visi asmenys, kurie nėra KN darbuotojai, KN valdymo ir kolegialių organų nariai. Jeigu informacijai vidinio naudojimo arba konfidencialios informacijos statusas suteiktas pagal KN sudarytą sandorį, išorės šalimis laikomi visi asmenys, kurie nėra sandorio šalys ir (ar) jų darbuotojai. Išorės šalimis nėra laikomos įgaliotos institucijos, kurios turi teisę gauti tam tikrą informaciją Lietuvos Respublikos teisės aktų pagrindu (toliau – „**Išorės šalys“**). |
| **TODĖL**, atsižvelgiant į Konfidencialios informacijos, kaip tai yra nurodyta šioje Sutartyje, atskleidimą ir, atsižvelgiant į šioje Sutartyje numatytus įsipareigojimus, Šalys susitaria taip: |
| 1. **Konfidenciali informacija.**    1. Šios Sutarties tikslu Konfidenciali informacija yra apibrėžiama kaip:       1. bet kokia informacija, susijusi su Tikslu ir/ar tiesiogiai susieta su konkrečia sutartimi, susijusia su Tikslu, kurią viena Šalis **(„Atskleidžiančioji Šalis“**) pateikia kitai Šaliai (**„Gaunančioji Šalis“**), nepriklausomai nuo to, ar ji pateikiama prieš ar po šios Sutarties sudarymo datos, nepriklausomai nuo to, ar ji yra apčiuopiama ar neapčiuopiama, kad ir kokia forma ir/ar nepaisant to, kokioje laikmenoje ji būtų pateikta, nepriklausomai nuo to, ar ji yra pažymėta kaip KONFIDENCIALI, ar nėra pažymėta kaip KONFIDENCIALI,       2. Konfidenciali informacija pagal šią sutartį laikoma įskaitant, bet neapsiribojant informacija, susijusi su KN technologiniais vamzdynais, rezervuarais, siurbliais, prietaisais ar kita KN esančia technologine įranga, informacija, susijusi su KN technologinių objektų valdymo kontūrais, signalizacijų ir blokuočių parametrų sąrašais, minėtos įrangos parametrais.       3. kilus neaiškumui, ar informacija yra priskirtina Konfidencialiai informacijai, informacija laikoma konfidencialia, nebent Atskleidžiančioji Šalis raštu patvirtina, kad informacija nėra laikoma konfidencialia. |
| * 1. Nepaisant to, kas yra nurodyta aukščiau, šios Sutarties sąlygos nėra taikomos informacijai, kuri šios Sutarties sudarymo dieną ar po jos:      1. yra arba tampa vieša (ne dėl šios Sutarties sąlygų pažeidimo);      2. tokia informacija yra parengta arba tampa žinoma Gaunančiajai Šaliai nesinaudojant prieiga prie Konfidencialios informacijos;      3. Atskleidžiančioji Šalis raštu patvirtina leidimą ją atskleisti;      4. Gaunančioji Šalis informaciją gavo iš Išorės šalies, kuri nėra saistoma konfidencialumo įsipareigojimo teikiamos informacijos atžvilgiu. |
| * 1. Nei Atskleidžiančioji Šalis, nei jos atstovai nepareiškė ir/ar nepareiškia pareiškimo arba nesuteikia ir/ar nesuteikė jokios garantijos dėl Konfidencialios informacijos tikslumo ar išsamumo. Gaunančioji Šalis sutinka, kad nei Atskleidžiančioji Šalis, nei jos atstovai neprisiima jokios atsakomybės, jos ar bet kurių jos atstovų atžvilgiu dėl Konfidencialios informacijos pateikimo ar naudojimo. |
| * 1. Šalys susitaria, kad      1. Konfidenciali informacija, kurią yra reikalaujama atskleisti pagal įstatymą, norminį teisės aktą ar teismo nutartį, gali būti atskleista, nepažeidžiant jokių šia Sutartimi prisiimtų įsipareigojimų dėl konfidencialumo, tik tiek, kiek Konfidenciali informacija yra būtina, siekiant išvengti teisinių sankcijų ar baudų;      2. atsižvelgiant į tai, kad KN akcijomis yra prekiaujama vertybinių popierių rinkoje, kurią reglamentuoja Lietuvos Respublikos ir Europos Sąjungos teisės aktai, Šalys privalo užtikrinti viešai neatskleistos informacijos konfidencialumą, jei vykdant šią Sutartį ar įgyvendinant Tikslą tampa žinoma viešai neatskleista informacija;      3. bet kokio bylinėjimosi, susijusio su šia Sutartimi, atžvilgiu Gaunančioji Šalis gali ją atskleisti, nepažeisdama jokių šia Sutartimi prisiimtų įsipareigojimų dėl konfidencialumo, tik tiek, kiek Konfidenciali informacija yra svarbi su ja susijusiems klausimams ir gali nulemti tokio bylinėjimosi baigtį;      4. 1.4.1 ir 1.4.2. atvejais, Gaunančioji Šalis pirmiausia privalo iš anksto pranešti Atskleidžiančiajai Šaliai apie bet kokį šioje Sutartyje numatytą atskleidimą, kuo anksčiau kiek tai yra pagrįstai praktiškai įmanoma, kad Atskleidžiančioji Šalis galėtų siekti tokio apsaugos reglamentavimo ar kitokios konfidencialumo apsaugos, kokią KN savo nuožiūra ir savo sąskaita gali pasirinkti, ir pagrįstai bendradarbiauti su Atskleidžiančiąja Šalimi, apsaugant tokią informaciją, kurią būtina atskleisti (tačiau tokia pareiga bendradarbiauti nereikalauja, kad Gaunančioji Šalis pradėtų arba dalyvautų bet kokiame bylinėjimesi arba patirtų didesnes nei minimalios sąnaudas ar išlaidas). |
| 1. **Šalių įsipareigojimai.**    1. Gaunančioji Šalis, įskaitant jos darbuotojus, tarnautojus, direktorius, buhalterius, advokatus, atstovus ir nepriklausomus rangovus, teisių perėmėjus ir paskirtuosius asmenis (toliau - **„Atstovus“**), sutinka griežtai saugoti Konfidencialios informacijos slaptumą bei tiesiogiai ar netiesiogiai nenaudoti ir neatskleisti Konfidencialios informacijos bet kokiai Išorės šaliai, išskyrus šioje Sutartyje numatytus atvejus.    2. Ši Sutartis taikoma ir Šalių dukterinėms įmonėms. Kiekviena Šalis yra atsakinga už šioje Sutartyje numatytų įsipareigojimų taikymą savo Atstovams, filialams ir jų atstovams, bei prisiima atsakomybę už tokių subjektų ar asmenų padarytus šios Sutarties pažeidimus.    3. Šalys sutaria, kad Konfidenciali informacija yra/bus naudojama tik siekiant įvertinti galimybes siekiant Tikslo įgyvendinimo ar bendro dalyvavimo atskirame projekte, įgyvendinant Tikslą.    4. Jei bet kuri Šalis pasirinktų nedalyvauti procese, susijusiame su Tikslu, Bendrovė aiškiai sutinka nenaudoti Konfidencialios informacijos savo ir/ar bet kurios  Išorės šalies tikslais.    5. Nepaisant to, kas buvo prieš tai pasakyta, ir nepažeidžiant Sutartyje nurodytų pareigų dėl Konfidencialios informacijos, Bendrovei ir jos Atstovams yra leidžiama pasilikti:       1. Konfidencialios informacijos kopiją, jei to yra reikalaujama pagal įstatymą, norminį teisės aktą, teisinį procesą, jei jos reikalauja reguliavimo institucija ar bet koks kitas subjektas, į kurio reguliavimą patenka jos veikla, arba pagal vidaus reikalavimų laikymosi tvarką;       2. bet kokių elektroninių įrašų ir failų, kuriuose yra bet kokios Konfidencialios informacijos, kopijas, kurios buvo sukurtos pagal automatines archyvavimo ir atsarginio kopijavimo procedūras. |
| 1. **Konfidencialios informacijos nuosavybė**.    1. Visa Konfidenciali informacija yra ir išlieka išimtine ir išskirtine Atskleidžiančiosios Šalies nuosavybe ir Gaunančioji Šalis, gavusi raštišką prašymą, gali pasirinkti, arba sunaikinti, arba ištrinti (jei tai praktiškai yra įmanoma) tokią Konfidencialią informaciją ir visas jos kopijas, arba grąžinti ją Atskleidžiančiajai Šaliai. Niekas, kas yra nurodyta šioje Sutartyje, nesuteikia Gaunančiajai Šaliai jokių teisių, nuosavybės teisių, licencijų ar turtinių teisių į Konfidencialią informaciją. Atskleidžiančioji Šalis pareiškia ir garantuoja, kad ji turi visus reikiamus leidimus, teises ir įgaliojimus teisėtai atskleisti Konfidencialią informaciją, o šis pareiškimas ir garantavimas lieka galioti ir po šios Sutarties nutraukimo. |
| 1. **Konfidencialumo pareigos pažeidimas ir atsakomybė.**    1. Konfidencialumo pareigos pažeidimu laikoma bet koks Šalies veiksmas ar neveikimas, dėl kurio Šalis neteisėtai perleidžia, paviešina ar kitu būdu atskleidžia iš kitos šalies gautą ar bendrai Šalių sukurtą Konfidencialią informaciją Išorės šalims, išskyrus šioje Sutartyje numatytus atvejus.    2. Šalis, pažeidusi konfidencialumo pareigą, privalo, kiekvieno konfidencialumo pareigos pažeidimo atveju, kitai Šaliai sumokėti 5 000 (penkių tūkstančių) EUR baudą.    3. Šios Sutarties 4.2. punkte nustatyta bauda jokiu būdu nereiškia Šaliesatsakomybės apribojimo, t.y. konfidencialumo pareigą pažeidusi Šalis privalo atlyginti kitai Šaliaivisus tokiu pažeidimu padarytus nuostolius tiek, kiek jų nepadengia bauda. Bet kuriuo atveju, nei viena Šalis nebus atsakinga kitai už netiesioginius nuostolius, kurių pagrindas yra sutarties ar teisės pažeidimas (įskaitant aplaidumą) ar kas kitas.    4. Šalis, bet kokiu būdu praradusi ar atskleidusi Konfidencialią informaciją neturintiems teisės jos žinoti asmenims arba turinti informacijos apie tokios informacijos atskleidimą ar praradimą, privalo **nedelsiant informuoti KN Informacijos ir kibernetinio saugumo įgaliotinį** (el. paštu **incidentai@kn.lt** arba telefonu **+370 46 297 009**) bei imtis visų protingų priemonių galimiems neigiamiems padariniams išvengti. 2. **Asmens duomenų apsauga**.    1. Atsižvelgiant į Lietuvos Respublikos ir Europos Sąjungos teritorijose galiojančius teisės aktus ir taikytinus reikalavimus kibernetiniam saugumui, Bendrovė šios Sutarties vykdymo metu įsipareigoja vadovautis sekančiomis taisyklėmis, kurios yra neatsiejama Sutarties dalis: KN Informacijos ir kibernetinio saugumo politika ir Minimaliais informacijos ir kibernetinio saugumo reikalavimais Išorės šalims. Šios taisyklės yra skelbiamos KN internetiniame puslapyje [www.kn.lt](http://www.kn.lt). Bendrovė pasirašydama Sutartį besąlygiškai patvirtina, kad prieš sudarant Sutartį Bendrovė turėjo galimybę susipažinti su šiomis taisyklėmis, todėl Bendrovei yra visiškai žinomas ir suprantamas taisyklių turinys.    2. Šalys viena kitai patvirtina, kad vykdydamos šią Sutartį ir jos pagrindu prisiimtus įsipareigojimus, griežtai laikosi visų Europos Sąjungos ir Lietuvos Respublikos teisės aktų reikalavimų dėl asmens duomenų apsaugos. Šalys patvirtina, kad vykdant šią Sutartį nei viena šalis, kaip valdytoja, neperduoda duomenų kitai šaliai, kaip tvarkytojai ar bendrai duomenų valdytojai. Šalys susitaria, jog siekiant Tikslo įgyvendinimo ir atsiradus būtinybei teikti ar dirbti su asmens duomenimis, Šalys sudarys atskirą susitarimą, susijusius su asmens duomenų apsauga. Šalys susitaria, jog tokio atskiro susitarimo sąlygos dėl asmens duomenų apsaugos ir tvarkymo bus parengtos laikantis Europos Parlamento ir Tarybos reglamento (ES) 2016/679 „Dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Reglamentas) ir Lietuvos Respublikos asmens duomenų teisinės apsaugos įstatymo reikalavimų. |
| 1. **Konkuruojantys projektai**.    1. Konfidencialios informacijos atskleidimas Bendrovei pagal šią Sutartį bei bet kokios ankstesnės ar būsimos diskusijos arba kitoks Šalių bendravimas, susijęs su tokia Konfidencialia informacija, nenustato ir nesukuria jokių kitų pareigų bet kurios Šalies atžvilgiu ar kaip nors neapriboja Šalių teisių, išskyrus tai, kaip aiškiai yra susitariama šioje Sutartyje. Be to, šioje Sutartyje numatytos konfidencialumo sąlygos negali būti aiškinamos kaip ribojančios bet kurios Šalies teisę savarankiškai vystyti, ar dalyvauti konkuruojančiuose projektuose arba įgyti produktus, paslaugas ar informaciją, suprantant, kad, kol galioja ši Sutartis, toks vystymas, įgijimas ar dalyvavimas nepažeidžia šioje Sutartyje numatytų įsipareigojimų dėl paslapties patikėjimo. |
| 1. **Netrukdymas.**     1. Bendrovei ir/ar jos Atstovams niekaip nebus trukdoma atstovauti trečiosioms šalims arba veikti kaip įgaliotojui susitarimuose, kurie gali būti susiję su KN ar bet kuria kita šalimi, su sąlyga, kad Bendrovė ir/arba jos Atstovai nenaudos ir/arba neatskleis jokios su tuo susijusios Konfidencialios informacijos, jeigu tam negautas KN sutikimas. |
|  |
| 1. **Baigiamosios nuostatos.**    1. Šalims yra taikytina ir šios Sutarties sąlygos ir nuostatos bei bet kokios sutartyje nenumatytos iš šios Sutarties kylančios ar su ja susijusios pareigos yra aiškinamos pagal Lietuvos įstatymus ir Šalys pripažins Lietuvos teismų jurisdikciją. Jei bet kuri atskira šios Sutarties sąlyga ar nuostata yra priešinga ar prieštarauja bet kuriam taikomame įstatyme numatytam reikalavimui, tokiu atveju tokia sąlyga ar nuostata turi būti atskirta nuo šios Sutarties, o likusi jos dalis įpareigoja jos Šalis.    2. Nė viena Šalis nėra kaip nors įpareigota dalyvauti bendradarbiaujant dėl Tikslo ar bet kokiame susitarime, susijusiame su Tikslu ar bet kokiu kitu klausimu, kaip ir kiekviena Šalis gali nevaržomai sudaryti susitarimus su bet kuria kita Išorės šalimi, nepriklausomai nuo to ar toks susitarimas yra panašus į Tikslą. Tačiau tokie susitarimams yra taikomi Šalių konfidencialumo įsipareigojimai prisiimti šia Sutartimi.    3. Šios Sutarties galiojimo laikotarpis prasideda sutarties pasirašymo dieną ir galioja vieną iš nurodytų laikotarpių, kuris įvyksta pirmiau:       1. iki galutinio rašytinio susitarimo įvykdymo, susijusio su Tikslu, kuris galiotų ilgiau nei ši Sutartis;       2. 2 (du) metai po šios Sutarties įgyvendinimo.    4. Ši Sutartis sudaryta dviem egzemplioriais – po 1 egzempliorių kiekvienai Šaliai. |
| |  |  | | --- | --- | | **AB „KN Energies“**  Burių g. 19, LT-92276 Klaipėda, Lietuva  Tel.(+370 46) 391772  Faks. (+370 46) 311399  El. pašto adresas: [info@kn.lt](mailto:info@kn.lt)  Įm. kodas: 110648893  PVM mokėtojo kodas: LT106488917  Banko duomenys:  Luminor Bank AB  SWIFT: NDEALT2X  IBAN: LT962140030003089309  ………………………………………. | **UAB „Ardynas“**  Gedimino g. 47,44242, Kaunas  Tel. +370 37 323209  El. pašto adresas: [ardynas@ardynas.lt](mailto:ardynas@ardynas.lt)  Įm. kodas: 133884372  PVM mokėtojo kodas: LT338843716  Banko duomenys:  AS „Citadele banka” Lietuvos filialas  SWIFT: INDULT2X  IBAN: LT09 7290 0000 0046 7983  ………………………………………. | |
|  |
| ………………………………………. |
|  |
|  |
|  |
|  |