**PASLAUGŲ TECHNINĖ SPECIFIKACIJA (TS)**

1. **SĄVOKOS IR SUTRUMPINIMAI**
   1. **Pirkėjas** – AB „KN Energies“.
   2. **Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.
   3. **Sutartis** – Sutartis, sudaroma tarp Tiekėjo ir Pirkėjo dėl Pirkimo objekto.
   4. **P&ID (process and instruments diagram)** – proceso ir matavimo bei valdymo prietaisų schema.
   5. **Pirkimo objektas –** Paslaugos.
2. **PIRKIMO OBJEKTAS**

P&ID schemų braižymo ir atnaujinimo paslaugos (toliau – Pirkimo objektas).

Pirkimo objektas į dalis neskaidomas.

* 1. **ESAMA SITUACIJA**

AB „KN Energies“ siekia atnaujinti turimas esamų technologinių objektų P&ID schemas ir nubraižyti tokias schemas objektams, kurie tokių schemų neturi.

Planuojama, kad 2025-ais metais bus atnaujintos šešių technologinių objektų P&ID schemos. Technologinių objektų P&ID schemų būklė nurodyta žemiau pateiktoje lentelėje Nr.1.

Lentelė Nr.1

|  |  |  |  |
| --- | --- | --- | --- |
|  | **Technologinio objekto pavadinimas** | **Schemų atnaujinimo periodas** | **Schemų preliminarus statusas** |
| 1. | Geležinkelio estakada Nr. 1 (keliai Nr. 1 ir Nr. 2), siurblinė Nr. 1 | 2025 | Schemos yra, reikia atlikti patikrinimą ir, jeigu reikia, atnaujinti. |
| 2. | Geležinkelio estakada Nr. 2 (keliai Nr. 3A ir Nr. 3B), siurblinė Nr. 3, LOJ rekuperatorius | 2025 | Schemos yra, reikia atlikti patikrinimą ir, jeigu reikia, atnaujinti |
| 3. | Talpyklų grupė T-27 (4×5 000 m3) | 2025 | Dalies P&ID schemų nėra, reikia atlikti patikrinimą ir, jeigu reikia, atnaujinti/parengti naujas schemas |
| 4. | Talpyklų grupė T-60 (4×10 000 m3) | 2025 | Schemos yra, reikia atlikti patikrinimą ir, jeigu reikia, atnaujinti |
| 5. | Talpyklų grupė T-61 (4×5 000 m3) | 2025 | Schemos yra, reikia atlikti patikrinimą ir, jeigu reikia, atnaujinti |
| 6. | Drenažinė, instrumentinio oro, priešgaisrinė ir garo, kondensato sistemos T-01, T-03, T-07, T-27, T-60, T-61 parkuose bei geležinkelio estakadose Nr.1, Nr.2. | 2025 | Schemos yra, reikia atlikti patikrinimą ir, jeigu reikia, atnaujinti |

1. **REIKALAVIMAI PIRKIMO OBJEKTUI**

|  |  |
| --- | --- |
| **P&ID SCHEMŲ BRAIŽYMO IR ATNAUJINIMO PASLAUGOS** | |
| **Pirkimo objektui taikomas žaliasis kriterijus** | |
|  | 1.1.1.Tiekėjas turi būti įdiegęs aplinkos apsaugos vadybos sistemą (Europos Sąjungos aplinkos apsaugos vadybos ir audito sistemą (toliau – EMAS) arba kitą aplinkos apsaugos vadybos sistemą, kuri įdiegta pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus).  1.1.2. Pirkėjas siekia, jog jo ir Tiekėjo veiksmai darytų kuo mažesnį poveikį aplinkai, todėl:   * + - 1. Viešojo pirkimo ir sutarties vykdymo metu bendravimas tarp Tiekėjo ir Pirkėjo bus vykdomas tik elektroninėmis   priemonėmis (CVP IS priemonėmis, telefonu, elektroniniu paštu, ar kt.);       2. Visa dokumentacija susijusi su Sutarties vykdymu teikiama Pirkėjui ir Tiekėjui elektroninėmis priemonėmis (CVP IS priemonėmis, elektroniniu paštu ar kt.);       3. Sutartis bus pasirašoma tik elektroninėmis priemonėmis (elektroniniu parašu);       4. Tiekėjas įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, jeigu bus naudojamos kanceliarinės priemonės, jos turi būti pagamintos iš perdirbtų žaliavų arba tinkamos perdirbimui;       5. Esant būtinybei spausdinti, Tiekėjas įsipareigoja naudoti perdirbtą popierių, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Aprašas);       6. Tiekėjas įsipareigoja paslaugų teikimo metu susidariusias atliekas rūšiuoti ir atliekas tinkamas perdirbimui ar pakartotinam panaudojimui perduoti tokias atliekas turinčiam teisę tvarkyti atliekų tvarkytojui, o netinkamas perdirbimui ar pakartotinam panaudojimui - utilizuoti specialiai tam skirtose vietose;       7. Jei paslaugų vykdymo metu Tiekėjo naudojamos prekės/medžiagos/žaliavos turi būti tiekiamos ar perduodamos antrinėje pakuotėje, jos turi atitikti pakuotėms nustatytus minimalius aplinkos apsaugos kriterijus, nebent tai prieštarauja higienos normoms: pakuotėsturi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas;       8. Tiekėjas įsipareigoja siekti, kad Tiekėjo specialistai, teikiantys paslaugas, atvykimui į paslaugų vykdymo vietą rinktųsi netaršias transporto priemones, kurios atitinka žaliojo pirkimo reikalavimus, patvirtintus Tvarkos apraše;       9. Tiekėjas įsipareigoja siekti, kad būtų pasirenkamas optimalus maršrutas Tiekėjo specialistų atvykimui į paslaugų vykdymo vietą;       10. Tiekėjas įsipareigoja siekti, kad paslaugoms teikti būtų pasiūlytas arčiausiai numatomos paslaugų vykdymo vietos esantis specialistas;       11. Tiekėjas įsipareigoja siekti, kad jo veiksmai neterštų aplinkos ir nekeltų pavojaus sveikatai ir taip būtų laikomasi Aprašo 4.4.4 punkte nustatyto aplinkosauginio principo. |
| **Reikalavimai dėl atitikties nacionalinio saugumo interesams** | |
| 1.2. | Tiekėjo siūlomos prekės (įskaitant jų gamintojus), paslaugos ar darbai turi nekelti grėsmės nacionaliniam saugumui. Laikoma, kad tiekėjo siūlomos prekės (įskaitant jų gamintojus), paslaugos ar darbai kelia grėsmę nacionaliniam saugumui, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti ar sudarytas sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu. Pirkimo metu atliekant patikrą dėl atitikties nacionalinio saugumo interesams, Tiekėjas turės pateikti tokiai patikrai atlikti reikalingus dokumentus. |

* 1. **PIRKIMO OBJEKTO APRAŠYMAS**

AB „KN Energies“ siekia įsigyti aukščiau išvardintų bendrovės technologinių objektų P&ID schemų braižymo ir atnaujinimo paslaugas.

**Bendrieji reikalavimai:**

Tiekėjas sutarties vykdymo metu **privalomai** turi patikrinti esamą (faktinę) situaciją technologiniame objekte, po to nubraižyti naujas arba atnaujinti esamas konkretaus technologinio objekto P&ID schemas kompiuterine programa Autocad (dwg formatas).

Prieš pradedant darbus Pirkėjas pateikia Tiekėjui turimą P&ID schemose naudojamą legendą bei suderina kartu su Tiekėju. Darbų eigoje atsiradus naujiems simboliams, jie įtraukiami į legendą prieš tai suderinus su Pirkėju. Simbolių lentelės turi būti paruoštos ISA 5.1 ir PIC001 standartų pagrindu. Analogišku būdu turi būti suderinti ir technologinės įrangos žymėjimo principai (TAG numerio sudarymo principai). Vieno objekto P&ID schemos turi būti atitinkamai sunumeruotos. Technologinių ar valdymo signalų linijų perkėlimas iš vienos P&ID schemos į kitą turi būti žymimas atitinkamu žymekliu, kuriame būtų nuoroda į konkrečią P&ID schemą (tęsinio adresas).

Tiekėjas vienu metu turėtų dirbti su vieno technologinio objekto schemomis tikslu su Pirkėju suderintais terminais atiduoti užbaigtą vieno technologinio objekto P&ID schemų paketą (po Pirkėjo peržiūros ir pastabų šalinimo). Tuo atveju, jei Tiekėjas turi pakankamai resursų, galima lygiagrečiai dirbti su keliais objektais vienu metu.

Visos be išimties nubraižytos P&ID schemos turi būti pateiktos Pirkėjui tikrinimui. Schemų patikrinimo laikas turi būti įtrauktas į Tiekėjo konkursui pateiktą pirminį darbų atlikimo grafiką. Preliminarus vienos schemos tikrinimo laikas – 4 val. arba 0,5 darbo dienos trukmės.

Tiekėjo pateiktos schemos tikrinamos iki 3-jų kritinių klaidų, klaidų skaičius priimamas vienai P&ID schemai, kaip tai numatyta Sutarties 1.16 punkte.

Su schemomis pateikiamas technologinio objekto P&ID schemų žiniaraštis, kuriame Pirkėjas po patikrinimo sužymi, kurios schemos gali būti priimtos, o kurias Tiekėjas dar turi pataisyti. Taisytinos konkrečios schemos vietos nurodomos ant popierinės schemos versijos ranka aiškiai nurodant, pažymint ar užrašant pastabą. Vėliau ši kopija nuskanuojama ir perduodama Tiekėjui taisymui elektroniniu formatu. Schemos pataisymui/koregavimui skiriamas laikas Tiekėjo turi būti nurodytas Grafike.

Vieno technologinio objekto P&ID schemos laikomos priduotos Pirkėjui, kai surašomas ir abiejų pusių atstovų pasirašomas paslaugų priėmimo - perdavimo aktas apie šio technologinio objekto P&ID schemų atnaujinimo ar braižymo darbų užbaigimą. Tokio akto priedu privalomai turi būti taip pat abiejų pusių (Pirkėjo ir Tiekėjo) atstovų pasirašytas P&ID schemų žiniaraštis, kuriame visų be išimties schemų statusas turi būti pažymėtas „Priimta“. Žiniaraščio pavyzdys pridedamas.

Kartu su pasirašytu žiniaraščiu Pirkėjui turi būti pateikiama:

* 1 komplektas P&ID schemų kiekvienam iš šešių objektų (popierinė forma), schemos turi būti pasirašytos Pirkėjo ir Tiekėjo atstovų;
* 1 elektroninė visų dokumentų kopija, įrašyta kompiuterinėje laikmenoje su originaliais dokumentų formatais (\*.dwg).

**Vamzdynų informacija, kurią reikia nurodyti brėžiniuose:**

Turi būti nurodytos visos flanšų poros, šalia jų nurodant santykinį skersmenį.  
Vamzdynai su skirtingais žymėjimo numeriais turi būti atskirti simboliu „R“.

Turi būti nurodyti visi perėjimai tarp skirtingų vamzdynų skersmenų, pažymėti notacija (YY x YY).

Šildomos vamzdynų linijos turi būti parodytos punktyrine linija šalia jų.

Turi būti nurodyta vamzdynų izoliacija, jei tokia yra.

Apsauginiai vožtuvai turi būti pažymėti, nurodytas TAG žymuo arba serijinis numeris, nurodyta veikimo kryptis. Turi būti nurodytas suveikimo slėgis.

Kvėpavimo vožtuvams (PVRV) turi būti nurodytas flanšo dydis, pažymėtas įkvėpimo ir iškvėpimo slėgis bei TAG žymuo.

Valdymo vožtuvams turi būti nurodytas pavaros tipas, suspausto oro linija, vožtuvo pozicijos gedimo atveju (FO - fail open, FC - fail closed, FL - fail in the last position), TAG žymuo.

Vamzdynų TAG žymuo turi būti nurodyti P&ID schemose.

Žymuo susideda iš šios informacijos:

* Santykinis vamzdyno skersmuo coliais;
* Vamzdyne esančios terpės kodas;
* Unikalus vamzdyno numeris;
* Vamzdyno klasė.

Brėžinyje turi būti nurodytas sklendžių santykinis skersmuo bei TAG žymuo.

**Slėginių indų informacija, kurią reikia nurodyti brėžiniuose:**

Nurodomas TAG žymuo ir terpė;

Taip pat turi būti nurodyta:

* P d – darbinis slėgis;
* P s – projektinis slėgis;
* T d – darbinė temperatūra;
* T s – projektinė temperatūra;
* Matmenys (skersmuo, tūris);
* Izoliacijos ir šildymo tipas, jei yra.

**Siurblių informacija, kurią reikia nurodyti brėžiniuose:**

Nurodomas TAG žymuo ir terpė.

Taip pat turi būti nurodyta:

* Tipas/modelis originalo kalba;
* Nominalus našumas, m3/h;
* Maksimalus siurblio sudaromas diferencinis slėgis, bar;
* El. variklio galia, kW;
* RPM;
* T d – darbinė temperatūra;
* T s – maksimali gamintojo leidžiama terpės temperatūra;
* Izoliacijos ir šildymo tipas, jei yra.

Brėžinyje nurodomas siurblio įsiurbimo ir išmetimo flanšų santykinis skersmuo, filtrai, sklendės ir kt.

Nurodomas dažnio keitiklis, minkšto paleidimo starteris, savaiminio paleidimo starteris, jei toks yra.

Nurodomas valdymas (vietinis, nuotolinis) ir kitos indikacijos.

**Šilumokaičių informacija, kurią reikia nurodyti brėžiniuose:**

Nurodomas TAG žymuo ir terpė.

Taip pat turi būti nurodyta:

* P s – vamzdelių projektinis slėgis;
* P s – korpuso projektinis slėgis;
* T s – vamzdelių projektinė temperatūra;
* T s – korpuso projektinė temperatūra;
* Šilumos perdavimo plotas, m²;
* Matmenys.

**Prietaisų informacija, kurią reikia nurodyti brėžiniuose:**

Remiantis ISA 5.1 standartu, turi būti nurodytos procesų ryšių linijos, prieinamos funkcijos, signalizacijos, apsaugos ir kt.

Turi būti nurodytas vietinių stebėjimo stiklų ir kitų vietinių indikatorių pozicijos.

Esant daugiau nei vienam perspėjimo / pavojaus signalui, jie turi būti atitinkamai pažymėti: H1;H2 arba L1;L2.

Priimama, kad bazinis vieno technologinio objekto P&ID schemų preliminarus skaičius yra 20 vnt., Tiekėjas teikdamas pasiūlymą turėtų atsižvelgti į šią sąlygą. Pasiūlyme Tiekėjas turės indikuoti vienos P&ID schemos **braižymo ir atnaujinimo** įkainius. Kiekvieno technologinio objekto atveju faktinis P&ID schemų skaičius skirsis, tačiau visų, aukščiau nurodytų technologinių objektų P&ID schemos turi būti nubraižytos arba atnaujintos pilna apimtimi.

Bendras preliminarus schemų skaičius sudaro 120 vnt., tačiau jis gali svyruoti į vieną ar į kitą pusę.

Schemų braižymo ir atnaujinimo paslaugos turi būti atliekamos šiuo eiliškumu:

|  |  |  |
| --- | --- | --- |
| **Numatyti darbai** | **Kiekis** | **Sąlygos, pastabos** |
| Esamos faktinės situacijos (technologinės schemos) sutikrinimas objekte. | Preliminarus P&ID schemų skaičius: 120 vnt. (arba 6 etapai po 20 schemų) | Būtinas išankstinis Tiekėjo buvimo objekte datos ir laiko suderinimas su Pirkėju. Tarpinė ataskaita apie atliktas faktinio sutikrinimo apimtis. |
| Naujos P&ID schemos braižymas arba esamos atnaujinimas kompiuterine programa | Bendras preliminarus P&ID schemų skaičius: 120 vnt. | Schemos braižomos arba atnaujinamos Autodesk Autocad. |
| Tarpinis schemų tikrinimas | Bendras preliminarus P&ID schemų skaičius: 120 vnt. | „KN Energies“ darbo dalis, preliminari vieno patikrinimo rato trukmė vienam technologiniam objektui 20 x 4 val. = 80 darbo valandų, galimi keli patikrinimo raundai. P&ID schemų tikrinimo metu pastebėtiems trūkumams šalinti nustatomas 1-os (vienos) darbo dienos terminas. |
| Pridavimas | Bendras preliminarus P&ID schemų skaičius: 120 vnt. | Pridavimas (priėmimo perdavimo akto pasirašymas) vykdomas ne mažiau kaip vieno technologinio objekto apimtyse |
| Apmokėjimas | Bendras preliminarus P&ID schemų skaičius: 120 vnt. | Apmokėjimas galimas dalimis (užbaigus vieną technologinį objektą) arba pilnai užbaigus šešių technologinių objektų schemų braižymo/atnaujinimo apimtis. |

Pasirašyta paslaugų teikimo sutartis gali būti pratęsta šalių sutarimu kitų AB „KN Energies“ technologinių objektų P&ID schemų braižymui naudojant šio konkurso metu pateiktus vienos naujos P&ID schemos braižymo paslaugų ir vienos P&ID schemos atnaujinimo paslaugų įkainius. Atitinkamai papildomų objektų schemų braižymui suderinamas naujas darbų atlikimo grafikas.

1. **PIRKIMO OBJEKTO APIMTYS** 
   1. **Taikoma kainodara:**

Fiksuotas įkainis

* 1. **Nurodytas preliminarus planuojamas įsigyti kiekis. Pirkėjas numato, bet neįsipareigoja per sutarties galiojimo laikotarpį nupirkti paslaugų ne daugiau kaip už 55 000 EUR be PVM. Paslaugos bus perkamos pagal poreikį (kiekvienoje eilutėje nurodyti kiekiai gali didėti arba mažėti).**

|  |  |  |  |
| --- | --- | --- | --- |
| **Eil. Nr.** | **Pavadinimas** | **Mato vnt.** | **Preliminarus kiekis** |
| 1. | Geležinkelio estakada Nr. 1 (keliai Nr. 1 ir Nr. 2), siurblinė Nr. 1 | ***Schemų skaičius, vnt.*** | 20 |
| 2. | Geležinkelio estakada Nr. 2 (keliai Nr. 3A ir Nr. 3B), siurblinė Nr. 3, LOJ rekuperatorius | ***Schemų skaičius, vnt.*** | 20 |
| 3. | Talpyklų grupė T-27 (4×5 000 m3) | ***Schemų skaičius, vnt.*** | 20 |
| 4. | Talpyklų grupė T-60 (4×10 000 m3) | ***Schemų skaičius, vnt.*** | 20 |
| 5. | Talpyklų grupė T-61 (4×5 000 m3) | ***Schemų skaičius, vnt.*** | 20 |
| 6. | Drenažinė, instrumentinio oro, priešgaisrinė ir garo, kondensato sistemos T-01, T-03, T-07, T-27, T-60, T-61 parkuose bei geležinkelio estakadose Nr.1, Nr.2. | ***Schemų skaičius, vnt.*** | 20 |

Pirkėjas turi teisę įsigyti Sutartyje nenumatytas, tačiau su pirkimo objektu / Sutarties dalyku susijusias paslaugas (toliau – **Nenumatytos paslaugos**), kurių bendra vertė per visą Sutarties galiojimo laikotarpį negali viršyti 10 procentų Sutarties maksimalios kainos, t.y. **5500 EUR be PVM**. Nenumatytų paslaugų įsigijimų kaina yra įskaičiuota į Sutarties maksimalią kainą. Sutarties maksimalia kaina laikoma Sutarties kaina su 10 procentų nenumatytoms paslaugoms.

1. **KARTU SU PASIŪLYMU PATEIKIAMI DOKUMENTAI**

|  |  |
| --- | --- |
| **Eil. Nr.** | **Pavadinimas** |
|  | Paslaugų atlikimo pirminis grafikas. Jei skirtingais darbų atlikimo laikotarpiais, Tiekėjas numato darbų atlikimui skirti nevienodą darbuotojų skaičių, būtina tai detalizuoti grafike. Atitinkamai, jei planuojama dirbti lygiagrečiai keliuose objektuose, būtina tai detalizuoti grafike. |

1. **SUTARTIES VYKDYMO METU TEIKIAMI DOKUMENTAI**

|  |  |  |
| --- | --- | --- |
| **Eil. Nr.** | **Pavadinimas** | **Teikimo momentas** |
| 6.1. | Technologinio objekto P&ID schemų žiniaraštis | Teikiama prieš pradedant P&ID pridavimo Pirkėjui procedūrą, remiantis žiniaraščiu, ruošiamas darbų užbaigimo aktas. Užbaigus darbus turi būti parengti ir pasirašyti šeši P&ID schemų žiniaraščiai. |
| 6.2. | Darbų užbaigimo aktas | Teikiamas užsakovui tuomet, kai visos technologinio objekto P&ID schemos, nurodytos žiniaraštyje, yra priduotos užsakovo atstovui. Užbaigus darbus turi būti pasirašyti šeši darbų užbaigimo aktai (kiekvienam technologiniam objektui atskirai). |
| 6.3. | Grafikas | Tiekėjas ir Pirkėjas suderina paslaugų teikimo grafiką (toliau – Grafikas) per 5 (penkias) darbo dienas nuo Šalių pradinio susitikimo dienos. Grafike nurodyti terminai yra skaičiuojami kalendorinėmis dienomis. |

1. **SUTARTINIŲ ĮSIPAREIGOJIMŲ VYKDYMO VIETA**

Burių g. 19, Klaipėda, LT-92276

Nuotoliniu būdu.

Tiekėjo buveinėje.

1. **SUTARTIES VYKDYMO TVARKA IR TERMINAI**
   1. **Sutarties galiojimas**

Sutartis įsigalioja nuo to momento, kai ją pasirašo abi Šalys ir galioja iki visiško Sutartinių įsipareigojimų įvykdymo. Paslaugos turi būti suteiktos per 7 (septynis) mėnesius su galimybe pratęsti 1 (vieno) mėnesio terminui.

**9. KOKYBĖ IR TRŪKUMŲ ŠALINIMAS**

Paslaugoms taikomas ne trumpesnis kaip 12 (dvylikos) mėn. garantijos terminas, kuris skaičiuojamas nuo perdavimo-priėmimo akto pasirašymo dienos.

**10. PIRKĖJO ĮSIPAREIGOJIMAI SUSIJĘ SU PIRKIMO OBJEKTU**

Pirkėjas įsipareigoja per laikotarpį ne ilgesnį nei 2 (dvi) darbo dienos nuo Sutarties įsigaliojimo dienos išduoti Tiekėjo paskirtiems darbuotojams leidimus patekti į Pirkėjo gamybinę teritoriją.

Pirkėjas įsipareigoja Sutarties vykdymo metu suteikti Tiekėjui turimas technologinių objektų P&ID schemas, visą disponuojamą, darbams atlikti reikalingą informaciją apie technologinius vamzdynus, rezervuarus, siurblius, prietaisus ar kitą objekte esančią technologinę įrangą bei valdymo kontūrus, signalizacijų ir blokuočių parametrų sąrašus, skaičiuotinus šios įrangos parametrus ir pan.

**11. PRIEDAI**

Priedas Nr. 1 – technologinio objekto P&ID schemų žiniaraščio pavyzdys.